ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
এনসিজিজি মালদ্বীপের সিভিল সার্ভেন্টদের ২৪তম ব্যাচকে সফলভাবে প্রশিক্ষণ দিয়েছে
নতুন দিল্লি, ২৫শে জুন, ২০২৩
ন্যাশনাল সেন্টার ফর গুড গর্ভনেন্স  মালদ্বীপ সরকারের সঙ্গে এক সমঝোতাপত্র স্বাক্ষর করে। সমঝোতাপত্র অনুযায়ী ২০২৪ সালের মধ্যে জন প্রশাসন ও সরকারী কাজের জন্য সে দেশের ১০০০ জন সিভিল সার্ভেন্টের দক্ষতা বিকাশ ঘটানো হবে। বিদেশ মন্ত্রকের সঙ্গে অংশীদারিত্বে দু’সপ্তাহের দক্ষতা বিকাশ সংক্রান্ত ২৪ তম ব্যাচের কর্মশালা ২৩শে জুন সফল্ভাবে শেষ হয়েছে। এনসিজিজি ইতিমধ্যেই ৬৮৫ জন আধিকারিককে প্রশিক্ষণ দিয়েছে। প্রধানমন্ত্রী শ্রী নরেন্দ্র মোদীর প্রতিবেশী প্রথম কর্মসূচির আওতায় মালদ্বীপের সাভিল সার্ভেন্টদের দক্ষতা বিকাশের উদ্যোগটি নেওয়া হয়।
(এনসিজিজি –র নির্দেশক শ্রী ভরত লালা কর্মশালার সমাপ্তি অধিবেশনে পৌরোহিত্য করেন। তিনি প্রশিক্ষণপ্রাপ্ত আধিকারিকদের বলেন, এই কর্মশালায় যে প্রশিক্ষণ তারা পেয়েছেন, তার সাহায্যে ইতিবাচক পরিবর্তন ও সর্বাঙ্গীন উন্নয়নের লক্ষ্যে তাদেরকাজ করতে হবে. বিকাশশালী অর্থনীতি, উদ্ভাবনী মানসিকতা, উৎপাদনশীলতা এবং প্রতিযোগিতা মনস্ক কর্মকান্ডের মূল চালিকাশক্তি হল শিক্ষিত ও দক্ষ মানব সম্পদ। তিনি মহিলাদের সুবিধার জন্য উপযুক্ত পরিবেশ গড়ে তোলার উপর গুরুত্ব দেন। কর্মশালার কোর্স কো-অডিনেটর ড. বি এস বিশ্ত জানান, প্রশাসনিক কাজের ধারার পরিবর্তন হচ্ছে। বর্তমানে বিভিন্ন জন অভিযোগের নিষ্পত্তি ও নজরদারী কেন্দ্রীয় স্তরে করা হচ্ছে। এই পাঠক্রমে তিনি ছাড়াও সহকারী কোর্স কো-অডিনেটর ড. সঙ্গীত শর্মা ছিলেন। তাঁরা কর্মশালায় অংশগ্রহণকারীদের একটি সর্বাঙ্গীন শিক্ষণ পদ্ধতির সাহায্যে প্রশিক্ষণ দেন
CG/CB/SFS
কেন্দ্রীয়মন্ত্রিসভা
কেন্দ্রীয় সরকারি কর্মচারী ও পেনশনভোগীদের ২০২২-এর পয়লা জানুয়ারি থেকে অতিরিক্ত আরও এক কিস্তি মহার্ঘ ভাতা দেওয়ার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কেন্দ্রীয় সরকারি কর্মচারি এবং পেনশনভোগীদের জন্য ২০২২-এর পয়লা জানুয়ারি থেকে অতিরিক্ত আরও এক কিস্তি মহার্ঘ ভাতা দেওয়ার প্রস্তাব অনুমোদন করেছে। বর্তমানে মূল বেতন এবং পেনশনের ওপর ৩১ শতাংশ হারে মহার্ঘ ভাতা দেওয়া হয়। মূল্যবৃদ্ধির কারণে এখন আরও ৩ শতাংশ অতিরিক্ত মহার্ঘ ভাতা দেওয়ার সিদ্ধান্ত মন্ত্রিসভায় অনুমোদিত হয়েছে।
সপ্তম কেন্দ্রীয় পে কমিশনের সুপারিশক্রমে নির্দিষ্ট সূত্র অনুযায়ী অতিরিক্ত মহার্ঘ ভাতার পরিমাণ নির্ধারিত হয়েছে। এর ফলে সরকারের প্রতি বছর মহার্ঘ ভাতা-বাবদ ৯ হাজার ৫৪৪ কোটি ৫০ লক্ষ টাকা ব্যয় হবে। এর সুবিধা ৪৭ লক্ষ ৬৮ হাজার কেন্দ্রীয় সরকারি কর্মচারী এবং ৬৮ লক্ষ ৬২ হাজার পেনশনভোগী পাবেন।
CG/CB/DM/
(
প্রধানমন্ত্রীরদপ্তর
প্রধানমন্ত্রীর সঙ্গে ওয়েলস্ – এর রাজার টেলিফোনে কথা
নয়াদিল্লি, ০২ এপ্রিল, ২০২০
প্রধানমন্ত্রী শ্রী নরেন্দ্র মোদী আজ ওয়েলস্ – এর রাজার সঙ্গে টেলিফোনে কথা বলেন। প্রধানমন্ত্রী ও সেদেশের রাজার মধ্যে বর্তমান কোভিড-১৯ মহামারী নিয়ে কথা হয়। ব্রিটেনে বিগত কয়েক দিনে বহু মানুষের মৃত্যুতে প্রধানমন্ত্রী দুঃখ প্রকাশ করেন। শ্রী মোদী আশা প্রকাশ করেন, তিনি খুব শীঘ্রই সুস্থ হয়ে উঠবেন। তাঁর সুস্বাস্থ্যও কামনা করেন শ্রী মোদী।
সেদেশের রাজা করোনা মহামারী মোকাবিলায় গুরুত্বপূর্ণ ভূমিকা পালনের জন্য জাতীয় স্বাস্থ্য পরিষেবার সদস্য সহ ব্রিটেনে বসবাসকারী প্রবাসী ভারতীয়দের ভূমিকার প্রশংসা করেন। ব্রিটেনে ভারতীয় সম্প্রদায়ের ধর্মীয় ও সামাজিক সংগঠনগুলির নিঃস্বার্থ সেবার কথাও তিনি উল্লেখ করেন।
সেদেশের রাজা বর্তমান জটিল পরিস্থিতিতে ভারতে আটকে পড়া ব্রিটেনের নাগরিকদের সহায়তা দানের জন্য প্রধানমন্ত্রীকে ধন্যবাদ জানান।
আয়ুর্বেদ চিকিৎসায় গভীর আগ্রহ দেখানোর জন্য প্রধানমন্ত্রী সেদেশের রাজার প্রশংসা করেন। স্বল্প দৈর্ঘ্যের অ্যানিমেশন ভিডিও-র মাধ্যমে মৌলিক যোগচর্চার প্রসারে ভারতের পক্ষ থেকে সম্প্রতি যে সমস্ত উদ্যোগ গ্রহণ করা হয়েছে, শ্রী মোদী সেই প্রসঙ্গও উল্লেখ করেন। সেদেশের রাজা বর্তমান পরিস্থিতিতে স্বাস্থ্য ক্ষেত্রে আয়ুর্বেদ চিকিৎসা পদ্ধতির বিপুল সম্ভাবনা রয়েছে বলেও অভিমত প্রকাশ করেন।
(CG/BD/SB
রেলমন্ত্রক
মাস্ক ছাড়া কাউকে মেট্রো পরিষেবা ব্যবহার করতে দেওয়া হচ্ছেনা
কলকাতা, ২০ ডিসেম্বর, ২০২১
মেট্রো রেল চত্ত্বরে ‘নো মাস্ক নো মেট্রো’ সচেতনতা কর্মসূচি পালন করা হচ্ছে। বিভিন্ন স্টেশনে কর্তব্যরত কর্মী এবং আরপিএফ জওয়ানরা কোভিড সংক্রমণ আটকাতে এ সংক্রান্ত আচরণবিধি যথাযথভাবে মেনে চলার জন্য যাত্রীদের কাছে আবেদন করছেন। এই কর্মসূচির অঙ্গ হিসেবে আজ কালীঘাট পোস্টের আরপিএফ কর্মীরা, সকলে যাতে ঠিকভাবে মাস্ক পড়েন সেটি নিশ্চিত করতে একটি সচেতনতামূলক প্রচারাভিযানের আয়োজন করেন। দিনের ব্যস্ততম সময়ে রবীন্দ্র সরোবর, যতীন দাস পার্ক, কালীঘাট ও রবীন্দ্র সদন স্টেশনে এই অভিযান চালানো হয়। এছাড়াও দক্ষিণেশ্বর, বরানগর এবং নোয়াপাড়া স্টেশন সহ চলমান ট্রেনেও প্রচার চালানো হয়েছে।
আরপিএফ জওয়ানরা সব স্টেশনে এবং চলমান ট্রেনে লাউড স্পিকারে যাত্রীদের কোভিড আচরণবিধি মেনে চলার পরামর্শ দেন। কেউ মাস্ক না পড়লে তাকে মেট্রো পরিষেবা ব্যবহার করতে দেওয়া হচ্ছেনা। এই বিপজ্জনক ব্যাধি সম্পর্কে সকলকে সচেতন করে তুলতে এবং কিভাবে মাস্ক পড়তে হবে সে বিষয়ে মেট্রো স্টেশনগুলিতে পোস্টার ও ব্যানার লাগানো হয়েছে। এছাড়াও পাবলিক অ্যাড্রেস সিস্টেমের মাধ্যমে কোভিড সংক্রান্ত সচেতনতামূলক প্রচার করা হচ্ছে। এ ছাড়াও মেট্রো রেল কর্তৃপক্ষ এই মহামারীর সংক্রমণ আটকাতে যাত্রীদের কাছে সহযোগিতার অনুরোধ করছে।
CG/CB/NS
(Visitor Counter : 11
প্রধানমন্ত্রীরদপ্তর
বসন্ত পঞ্চমী ও সরস্বতী পূজা উপলক্ষ্যে প্রধানমন্ত্রীর শুভেচ্ছা
নতুনদিল্লি, ৫ই ফেব্রুয়ারী, ২০২২
প্রধানমন্ত্রী শ্রী নরেন্দ্র মোদী বসন্ত পঞ্চমী ও সরস্বতী পূজা উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“বসন্ত পঞ্চমী ও সরস্বতী পূজা উপলক্ষ্যে সকল দেশবাসীকে শুভেচ্ছা জানাই। মা শারদার কৃপা আপনাদের সকলের উপর বর্ষীয় হোক আর ঋতুরাজ বসন্ত সকলের জীবনে আনন্দ নিয়ে আসুক এই কামনাই করি।“
CG/CB/SFS/
(
রেলমন্ত্রক
বর্ষশেষের সাফল্য হিসেবে রেলমন্ত্রকের "আত্মনির্ভর ভারত গঠন" বিষয়ক পুস্তিকা প্রকাশ
নতুন দিল্লি, ৩০ ডিসেম্বর, ২০২০
রেল মন্ত্রক ২০২০র বর্ষশেষের সাফল্য হিসেবে "আত্মনির্ভর ভারত গঠন" বিষয়ক একটি পুস্তিকা প্রকাশ করেছে। যে পুস্তিকায় মন্ত্রকের সারা বছরের গুরুত্বপূর্ণ কাজ গুলি তুলে ধরা হয়েছে।
কোভিড জনিত পরিস্থিতিতে জাতির লাইফলাইন হিসেবে পরিচিত রেল, যাত্রী সুরক্ষার ক্ষেত্রে প্রয়োজনীয় কি কি ব্যবস্থা নিয়েছে এবং পরিকাঠামোগত সুযোগ সম্পর্কে পুস্তিকাটিতে আলোচনা করা হয়েছে। ওই পুস্তিকায় আত্মনির্ভর ভারত, স্বচ্ছ রেল, স্বচ্ছ ভারত, গ্রীন রেলওয়েস, দক্ষ ভারত, ফ্রেট করিডোর থেকে শুরু করে কিষাণ রেল সম্পর্কেও আলোকপাত করা হয়েছে। ইংরেজি ও হিন্দি ভাষায় প্রকাশিত এই পুস্তিকাটি রেলের ওয়েবসাইটে পাওয়া যাচ্ছে বলে মন্ত্রক সূত্রে জানানো হয়েছে।
প্রধানমন্ত্রীরদপ্তর
প্রধানমন্ত্রী ২২ জুলাই রোজগার মেলার মাধ্যমে সরকারের বিভিন্ন দপ্তর ও শাখায় ৭০ হাজার নবনিযুক্ত ব্যক্তিকে নিয়োগপত্র প্রদান করবেন
নয়াদিল্লি, ২১ জুলাই, ২০২৩
প্রধানমন্ত্রী শ্রী নরেন্দ্র মোদী ২২ জুলাই, ২০২৩-এ সকাল ১০.৩০ মিনিটে ভিডিও কনফারেন্সিং-এর মাধ্যমে সদ্য নবনিযুক্ত ব্যক্তিকে নিয়োগপত্র প্রদান করবেন।অনুষ্ঠানে নিয়োগপ্রাপ্তদের উদ্দেশে ভাষণও দেবেন প্রধানমন্ত্রী।
সারা দেশে ৪৪টি স্থানে রোজগার মেলা অনুষ্ঠিত হবে। সারা দেশ থেকে নির্বাচিত প্রার্থীরা যোগ দেবেন রাজস্ব দপ্তর, আর্থিক পরিষেবা দপ্তর, ডাক দপ্তর, বিদ্যালয়-শিক্ষা দপ্তর, উচ্চশিক্ষা দপ্তর, প্রতিরক্ষা মন্ত্রক, স্বাস্থ্য ও পরিবারকল্যাণ মন্ত্রক, কেন্দ্রীয় সরকারের আওতাধীন রাষ্ট্রায়ত্ত সংস্থা, জলসম্পদ দপ্তর, কর্মীবর্গ ও প্রশিক্ষণ দপ্তর, স্বরাষ্ট্র মন্ত্রক সহ কেন্দ্রীয় সরকারের একাধিক মন্ত্রক / দপ্তরে।
দেশে কর্মসংস্থানের সুযোগ সৃষ্টির লক্ষ্যে প্রধানমন্ত্রী দৃঢ় অঙ্গীকার পূরণের এক বিশেষ পদক্ষেপ হিসেবে আয়োজিত হবে এই রোজগার মেলা। আরো কর্মসংস্থান সৃষ্টিতে রোজগার মেলা বিশেষ অনুঘটকের কাজ করবে বলে মনে করা হচ্ছে এবং যুবদের ক্ষমতায়ন ও দেশের উন্নয়নে অংশগ্রহণে অর্থপূর্ণ সুযোগ করে দেবে।
যে সমস্ত প্রার্থীর হাতে নিয়োগপত্র তুলে দেওয়া হবে তাঁরা iGOT কর্মযোগী পোর্টালে অনলাইনে ‘কর্মযোগী প্রারম্ভ’-এর মাধ্যমে প্রশিক্ষণের সুযোগ পাবেন।
CG/SS/DM
(
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৫৮ কোটি ৮৯ লক্ষ করোনা প্রতিষেধক টিকা দেওয়া হয়েছে
সুস্থতার হার বর্তমানে হয়েছে ৯৭.৬৮ শতাংশ যা মার্চ ২০২০ পর থেকে সর্বোচ্চ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২৫ হাজার ৪৬৭ জন
ভারতে সুস্পষ্টভাবে আক্রান্তের সংখ্যা ৩,১৯,৫৫১ যা ১৫৬ দিন পর সর্বনিম্ন
মোট আক্রান্তের হার ০.৯৮ শতাংশ, মার্চ ২০২০ থেকে যা সর্বনিম্ন
দৈনিক আক্রান্তের হার  বিগত ২৯ দিন ধরে যা ৩ শতাংশের নিচে
নতুন দিল্লি, ২৪ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৫৮ কোটি ৮৯ লক্ষ অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৫৮ কোটি ৮৯ লক্ষ ৯৭ হাজার ৮০৫ জনকে টিকা প্রদান করা হয়েছে।
ভারতে এ পর্যন্ত ১ কোটি ০৩ লক্ষ ৫৩ হাজার ৬৯২ জন স্বাস্থ্যকর্মী প্রথম ডোজ এবং ৮২ লক্ষ ৩২ হাজার ৭৪২ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ০৭ হাজার ০৭৬ জন কর্মী প্রথম ডোজ এবং ১ কোটি ২৬ লক্ষ ৪০ হাজার ৩১৮ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২২ কোটি ০৩ লক্ষ ৩২ হাজার ৪৬৮ জন প্রথম ডোজ এবং ২ কোটি ০৩ লক্ষ ২৯ হাজার ৩৭৫ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১২ কোটি ৩৪ লক্ষ ৭০ হাজার ৬২২ জন প্রথম ডোজ এবং ৪ কোটি ৯৩ লক্ষ ৭০ হাজার ৬৬৮ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ৮ কোটি ৩৬ লক্ষ ৮৭ হাজার ৩৫১ জন প্রথম ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,১৭ লক্ষ, ২০ হাজার ১১২ জন সুস্থ হয়ে উঠেছেন। গত ২৪ ঘন্টায় ৩৯ হাজার ৪৮৬ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৬৮ শতাংশ। মার্চ ২০২০-র পর থেকে যা সর্বোচ্চ। দেশে গত ২৪ ঘন্টায় ২৫ হাজার ৪৬৭ জন নতুন করে আক্রান্ত হয়েছেন। বিগত ৫৮ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ১৯ হাজার ৫৫১। যা ১৫৬ দিন পর সর্বনিম্ন। বর্তমানে মোট আক্রান্তের হার ০.৯৮ চেয়ে যা ১ শতাংশের কম। মার্চ ২০২০ থেকে যা সর্বনিম্ন।
গত ২৪ ঘন্টায় দেশে মোট ১৬,৪৭,৫২৬ টি নমুনা পরীক্ষা হয়েছে। এছাড়া সারাদেশে এ পর্যন্ত ৫০ কোটি ৯৩ লক্ষ ৯১ হাজার ৭৯২ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.৯০ শতাংশ। যা বিগত ৬০ দিন ধরে ৩ শতাংশের নিচে। দৈনিক ভিত্তিতে এই হার আজ ১.৫৫ শতাংশ। দৈনিক ভিত্তিতে আক্রান্তের হার গত ২৯ দিন ধরে ৩ শতাংশের এবং লাগাতার ৭৮ দিন ধরে ৫ শতাংশের নিচে রয়েছে।
CG/ SB
(
প্রতিরক্ষামন্ত্রক
ভারত এখন দুর্বল নয়, বরং শক্তিশালী একটি দেশ, যে সবধরনের চ্যালেঞ্জ মোকাবিলা করতে প্রস্তুত: প্রতিরক্ষা মন্ত্রী শ্রী রাজনাথ সিং
নয়াদিল্লি, ৩০ অগাস্ট, ২০২২
প্রতিরক্ষা মন্ত্রী শ্রী রাজনাথ সিং বলেছেন, শুধু দেশে নয়, দেশের বাইরেও যেসব ভারতীয়রা বসবাস করেন, তাঁদের সকলের নিরাপত্তা নিশ্চিত করতে কেন্দ্রীয় সরকার অঙ্গীকারবদ্ধ। তিনি বলেন, প্রধানমন্ত্রী শ্রী নরেন্দ্র মোদী প্রত্যেক ভারতীয়র নিরাপত্তা ও সুরক্ষা নিশ্চিত করতে সংকল্পবদ্ধ। এ প্রসঙ্গে তিনি রাশিয়া ও ইউক্রেনের মধ্যে সংঘাতের সময় ইউক্রেন থেকে নিরাপদে দেশে ফিরিয়ে আনার প্রসঙ্গটি উল্লেখ করেন।
রাজস্থানের উদয়পুরে এক অনুষ্ঠানে অংশ নিয়ে প্রতিরক্ষা মন্ত্রী বলেন, প্রধানমন্ত্রীর নেতৃত্বে দেশ এখন শক্তিশালী, প্রত্যয়ী এবং আত্মনির্ভর হয়ে উঠেছে। যে কোনও চ্যালেঞ্জ মোকাবিলা করতে ভারত প্রস্তুত। গত ৮ বছর ধরে সরকারের গৃহীত বিভিন্ন পদক্ষেপের সুফল এখন অনুভূত হচ্ছে। সশস্ত্র বাহিনীর সদস্যদের মধ্যে নতুন আস্থা সঞ্চারিত হয়েছে। শ্রী সিং বলেন, ভারত কখনই অন্য কোনও দেশের এক ইঞ্চি জমিও দখল করেনি। কিন্তু, কেউ যদি দেশের সার্বভৌমত্ব একতা ও অখন্ডতায় আঘাত হানার চেষ্টা করে, তাকে সমুচিত জবাব দেওয়া হবে।
শ্রী সিং বলেন, প্রধানমন্ত্রীর নেতৃত্বে আত্মনির্ভর ভারত অভিযানের কারণে দেশ এখন আরও শক্তিশালী ও স্বনির্ভর হয়ে উঠছে। যে কোনও ক্ষমতাশীল রাষ্ট্রের সঙ্গে ভারত কাঁধে কাঁধ মিলিয়ে চলতে পারে। প্রতিরক্ষা মন্ত্রী জানান, সামরিক ক্ষেত্রে আত্মনির্ভরতার জন্য ৩১০টি প্রতিরক্ষা সামগ্রী এখন আর বিদেশ থেকে আমদানী করা হয় না। ২০২২-০২৩ অর্থবর্ষের বাজেটে প্রতিরক্ষা ক্ষেত্রে দেশীয় পণ্য কেনার জন্য ৬৮ শতাংশ অর্থ বরাদ্দ করা হয়েছে। বিদেশি সংস্থাগুলিকে ‘মেক ইন ইন্ডিয়া’ – ‘মেক ফর দ্য ওয়ার্ল্ড’ কর্মসূচীর আওতায় দেশে প্রতিরক্ষা সরঞ্জাম উৎপাদনের জন্য উৎসাহিত করা হচ্ছে। আট বছর আগে যেখানে ৯০০ কোটি টাকার প্রতিরক্ষা সরঞ্জাম রপ্তানী হ’ত, বর্তমানে তা বৃদ্ধি পেয়ে প্রায় ১৩ হাজার কোটি টাকায় পৌঁছেছে। ২০৪৭ সালে এই রপ্তানীর পরিমাণ ২ লক্ষ ৭৫ হাজার কোটি টাকায় নিয়ে যাওয়ার পরিকল্পনা করা হয়েছে।
শ্রী সিং উদয়পুরে ষোড়শ শতাব্দীর শাসক, প্রথম সংগ্রাম সিং – এর পুত্র, দ্বিতীয় উদয় সিং-কে যিনি প্রতিপালন করেছেন, সেই পান্না ধাই – এর মূর্তি উন্মোচন করেন। মহারানা প্রতাপের পিতা দ্বিতীয় উদয় সিং-কে রক্ষা করার জন্য পান্না ধাই তাঁর সন্তানকে উৎসর্গ করেছিলেন। দ্বিতীয় উদয় সিং, যিনি রানা সঙ্গ হিসাবে পরিচিত ছিলেন, তাঁর সন্তান রানা প্রতাপের বীরত্বের কথা সর্বজনবিদিত।
PG/CB/SB
(Visitor Counter : 107
প্রতিরক্ষামন্ত্রক
ভারতীয় নৌ অ্যাকাডেমিতে অনুষ্ঠিত হতে চলেছে ২০১৯-এর ‘দিল্লি সিরিজ’-এর সমুদ্র শক্তি সংক্রান্ত আলোচনাসভা
নয়াদিল্লি, ১৫ অক্টোবর, ২০১৯
এঝিমালায় ভারতীয় নৌ অ্যাকাডেমিতে আগামী ১৭-১৮ই অক্টোবর অনুষ্ঠিত হতে চলেছে ষষ্ঠ ‘দিল্লি সিরিজ’-এর সমুদ্র শক্তি সংক্রান্ত আলোচনাসভা। এই আলোচনাসভায় এ বছরের থিম হল – ‘দেশ গঠনে সমুদ্র শক্তির ভূমিকা’। সমুদ্র শক্তি বনাম ভূমি শক্তি, সমুদ্র শক্তি এবং ভূ-অর্থনৈতিক ও বিশ্ব রাজনীতিতে সমুদ্র শক্তির ভূমিকা – এই তিনটি বিষয়ের ওপর আলোকপাত করা হবে আলোচনায়।
প্রাক্তন নৌ-সেনা প্রধান মাধেবেন্দ্র সিং অনুষ্ঠানে মুখ্য অতিথি হিসেবে উপস্থিত থাকবেন। এছাড়াও, ভাইস অ্যাডমিরাল গিরিশ লুথরা, পশ্চিমাঞ্চলীয় নৌ-কম্যান্ডের প্রাক্তন ফ্ল্যাগ অফিসার কম্যান্ডিং-ইন-চিফ শ্রী নীতিন পাই সহ নৌ-বাহিনীর একাধিক শীর্ষ আধিকারিক আলোচনাসভায় উপস্থিত থাকবেন। ভারতীয় নৌ-বাহিনীর ইতিহাসের গুরুত্বকে তুলে ধরতেই এই আলোচনাসভার আয়োজন করা হয়েছে। এর মাধ্যমে ভারতীয় নৌ-বাহিনীতে নিযুক্ত হওয়া নতুন আধিকারিকদের সামনে নৌ-বাহিনীর ইতিহাস তুলে ধরা হবে।
CG/SS/DM
(Visitor Counter : 73
প্রধানমন্ত্রীরদপ্তর
ভুটানের রাজা জিগমে খেসর নামগিয়েল ওয়াংচুখ-এর সঙ্গে সাক্ষাৎ প্রধানমন্ত্রীর
নয়াদিল্লি, ৪ এপ্রিল, ২০২৩
প্রধানমন্ত্রী শ্রী নরেন্দ্র মোদী নতুন দিল্লিতে তাঁর বাসভবনে ভুটানের রাজা জিগমে খেসর নামগিয়েল ওয়াংচুখ-এর সঙ্গে সাক্ষাৎ করেছেন।
প্রধানমন্ত্রী এক ট্যুইটে বলেন;
“ভুটানের রাজা মহামহিম জিগমে খেসর নামগিয়েল ওয়াংচুখ-এর সঙ্গে সাক্ষাৎ করে আমি আনন্দিত। আমাদের মধ্যে এক সৌহার্দ্যপূর্ণ ও ফলপ্রসূ বৈঠক হয়েছে। ভারত-ভুটান সম্পর্ককে নতুন উচ্চতায় পৌঁছে দিতে আমাদের বন্ধুত্বকে আমরা বিশেষ গুরুত্ব দিই।”
PG/PM/NS
(
বৈদ্যুতিন ও তথ্যপ্রযুক্তি মন্ত্রক
নতুন দিল্লিতে আয়োজিত অষ্টাদশ জি-২০ শিখর সম্মেলনের মূল আকর্ষণ ডিজিটাল ইন্ডিয়া এক্সপেরিয়েন্স জোন
নয়াদিল্লি, ০৪ সেপ্টেম্বর, ২০২৩
অষ্টাদশ জি-২০ শিখর সম্মেলন আয়োজনের জন্য প্রস্তুত নতুন দিল্লি। বিভিন্ন দেশের রাষ্ট্রপ্রধানরা এই সম্মেলনে যোগ দেবেন। সারা বছর ধরে জি-২০’র যেসব মন্ত্রী বা পদস্থ আধিকারিক পর্যায়ের বৈঠক হয়েছে, তার উপর নির্ভর করে নতুন দিল্লির শিখর সম্মেলনে বিভিন্ন দেশের নেতারা যৌথ ঘোষণাপত্র গ্রহণ করবেন। নতুন দিল্লির প্রগতি ময়দানে ৯ ও ১০ সেপ্টেম্বর এই জি-২০ শিখর সম্মেলন আয়োজন করা হয়েছে।
লক্ষ্ণৌ, হায়দরাবাদ, পুণে এবং বেঙ্গালুরুতে জি-২০’র ডিজিটাল অর্থনীতির কর্মীগোষ্ঠীর বৈঠক সফলভাবে আয়োজন করে ভারত সরকারের তথ্য ও প্রযুক্তি মন্ত্রক। এই বৈঠক থেকে মূল যে বিষয়গুলি উঠে এসেছে, তা হ’ল – জি-২০ দেশগুলি ভারতের সভাপতিত্বে ডিজিটাল জনপরিকাঠামো এবং ডিপিআই – এর জন্য ভবিষ্যতে জোট গঠন করার মতো বিষয়ে সম্মত হয়েছে।
৬টি দেশের মধ্যে ইন্ডিয়া স্ট্যাক পোর্টফোলিও-র বিষয়ে সমঝোতা স্বাক্ষরিত হয়েছে।
নতুন দিল্লিতে আয়োজিত অষ্টাদশ জি-২০ শিখর সম্মেলনের মূল আকর্ষণ হ’ল - ডিজিটাল ইন্ডিয়া এক্সপেরিয়েন্স জোন। জি-২০’র প্রতিনিধিদের ডিজিটাল জনপরিকাঠামো ও ভারতে যে সফলভাবে ডিজিটাল লেনদেন চলে, সে বিষয়ে প্রত্যক্ষ অভিজ্ঞতা প্রদান করার জন্যই এই ক্ষেত্রটি গড়ে তোলা হয়েছে।
ডিজিটাল ইন্ডিয়া এক্সপেরিয়েন্স জোন এবং আন্তর্জাতিক মিডিয়া সেন্টার:
প্রগতি ময়দানের ৪ ও ১৪ নম্বর হল – এ ডিজিটাল ইন্ডিয়া এক্সপেরিয়েন্স জোন গড়ে তোলা হয়েছে –
• জীবনযাত্রার সরলীকরণ
• বাণিজ্যের সরলীকরণ
• সুশাসনের সরলীকরণ
এই তিনটি বিষয় বিশ্বের দরবারে তুলে ধরা হবে। আধার, ডিজি-লকার, ইউপিআই, ই-সঞ্জিবনী, দীক্ষা, ভাষিনী এবং ওএনডিসি – এই ৭টি নির্বাচিত উদ্যোগ জি-২০’র প্রতিনিধিদের সামনে তুলে ধরা হবে।
মুখাবয়ব সনাক্তকরণের মাধ্যমে আধার তৈরির বিষয়টি সরাসরি দেখানো হবে। অতিথিরা নিজেরা হাতে-কলমে ভারতের ডিজি-লকার সম্পর্কে শিখতে পারবেন।
প্রদর্শনীতে ই-সঞ্জিবনী তুলে ধরার মূল লক্ষ্য - হৃদরোগ, মানসিক সুস্বাস্থ্য, চক্ষু রোগ বা সাধারণ বিশেষজ্ঞের মতো বিভিন্ন বিভাগের চিকিৎসকদের এক ছাতার তলায় নিয়ে আসা, অনলাইনে পরামর্শ প্রদান এবং ই-প্রেসক্রিপশন প্রদান করা।
২০১৪ সাল থেকে ডিজিটাল ইন্ডিয়া’র পথ চলার উল্লেখযোগ্য দিকগুলিও দর্শকদের সামনে তুলে ধরা হবে। জিআইটিএ কিয়স্কে দর্শনার্থীরা পবিত্র বই শ্রীমদ্ভগবতগীতা সম্পর্কে তাঁদের যাবতীয় প্রশ্নের উত্তর পাবেন।
জি-২০’র সদস্যদের জন্য ডিজিটাল ভারতের অভিজ্ঞতা অর্জনের বিশেষ ব্যবস্থা গ্রহণ করা হয়েছে।
(AC/PM/SB
তথ্যওসম্প্রচারমন্ত্রক
সংবিধান দিবস উদযাপন উপলক্ষে সেমিনারের উদ্বোধন করলেন তথ্য ও সম্প্রচার মন্ত্রকের পূর্বাঞ্চলীয় মহানির্দেশক
কলকাতা, ২৬ নভেম্বর, ২০১৯
ভারতীয় সংবিধান এমন এক অনন্য দলিল, যেখানে বিশেষ কিছু দৃষ্টান্ত রয়েছে। কলকাতায় আজ সংবিধান দিবস উদযাপন উপলক্ষে কেন্দ্রীয় তথ্য ও সম্প্রচার মন্ত্রকের পূর্বাঞ্চলীয় রিজিওনাল আউটরিচ ব্যুরো এবং প্রেস ইনফরমেশন ব্যুরো’র যৌথ দায়িত্বে থাকা মহানির্দেশক শ্রী রবীন্দ্রনাথ মিশ্র এক সেমিনারের উদ্বোধন করে একথা বলেন। বিড়লা ইন্ডাস্ট্রিয়াল ও টেকনোলজিকাল মিউজিয়ামে আজ রিজিওনাল আউটরিচ ব্যুরো’র পক্ষ থেকে এক আলোচনাচক্রের আয়োজন করা হয়। তিনি আরও বলেন, সংবিধান দেশের সঠিক দিশা-নির্দেশ দেখায় এবং আগামী দিনেও এই সংবিধানটি আধুনিক ও প্রগতিশীল সমাজ গঠনে সাহায্য করবে। অনুষ্ঠানে অধ্যাপক চঞ্চল চক্রবর্তী বলেন, ভারতীয় সংবিধানের মৌলিক বৈশিষ্ট্যগুলি সকলেরই জানা উচিৎ। সমাজের পিছিয়ে পড়া ও বঞ্চিত মানুষের এ সম্পর্কে স্পষ্ট ধারনা গড়ে তোলা দরকার, যাতে তাঁরা সংবিধান প্রদত্ত নিজেদের অধিকার ও ক্ষমতাগুলি সম্পর্কে সচেতন হতে পারেন। ভারতীয় সংবিধান সরকারের রাজনৈতিক রীতি-নীতি, প্রণালী, পন্থা-পদ্ধতি, অধিকার, ক্ষমতা এবং কর্তব্য স্থির করে দিয়েছে। তাই, সংসদীয় ক্ষমতা কখনই সাংবিধানিক ক্ষমতার চেয়ে বেশি হতে পারে না।
সেমিনারে অন্যান্যদের মধ্যে তথ্য ও সম্প্রচার মন্ত্রকের পূর্বাঞ্চলীয় অতিরিক্ত মহানির্দেশক শ্রীমতী জেন নামচু এবং বিড়লা ইন্ডাস্ট্রিয়াল ও টেকনোলজিকাল মিউজিয়ামের নির্দেশক শ্রী ভি এস রামচন্দ্রণ উপস্থিত ছিলেন। মন্ত্রকের সঙ্গীত ও নাটক বিভাগের পক্ষ থেকে অনুষ্ঠানের পাশাপাশি, বিদ্যালয় পড়ুয়াদের নিয়ে এক ক্যুইজ প্রতিযোগিতার আয়োজন করা হয়। প্রতিযোগিতায় সঠিক উত্তরদাতা পড়ুয়াদের সংবিধানের প্রস্তাবনা সম্বলিতপত্র এবং বিশিষ্ট লেখক জোসেফ জে ডোকের মহাত্মা গান্ধীকে নিয়ে লেখা বই দেওয়া হয়। সংবিধান দিবস উদযাপনের অঙ্গ হিসাবে প্রকাশনা বিভাগের পক্ষ থেকে প্লাস্টিকমুক্ত ভারত এবং স্বচ্ছতা নিয়ে আলোকচিত্র প্রদর্শনীর আয়োজন করা হয়েছে। এছাড়াও, মন্ত্রকের পূর্বাঞ্চলীয় মহানির্দেশক শ্রী মিশ্র ভারতীয় সংবিধান সম্পর্কিত একটি বই বিড়লা ইন্ডাস্ট্রিয়াল ও টেকনোলজিকাল মিউজিয়ামের নির্দেশকের হাতে তুলে দেন।
CG/BD/SB
(Visitor Counter : 14
কেন্দ্রীয়মন্ত্রিসভা
কেন্দ্রীয় মন্ত্রিসভার ভারত ও অস্ট্রেলিয়ার মধ্যে ক্রীড়াক্ষেত্রে সহযোগিতা সংক্রান্ত সমঝোতাপত্রে অনুমোদন
নতুন দিল্লি, ১৬ অগাস্ট, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারত ও অস্ট্রেলিয়ার মধ্যে ক্রীড়াক্ষেত্রে সহযোগিতা সংক্রান্ত সমঝোতাপত্রটি অনুমোদিত হয়েছে । কেন্দ্রীয় যুব বিষয়ক ও ক্রীড়া মন্ত্রক এবং অস্ট্রেলিয়ার স্বাস্থ্য ও প্রবীণ নাগরিক বিষয়ক দফতরের মধ্যে এই সমঝোতাপত্র স্বাক্ষরিত হয় ।
এই সমঝোতাপত্রের ফলে ভারত ও অস্ট্রেলিয়ার মধ্যে ক্রীড়াক্ষেত্রে বিভিন্ন তথ্য আদান-প্রদান করতে সুবিধা হবে । ক্রীড়াবিজ্ঞান, প্রযুক্তি, পরিকাঠামো, ক্রীড়াবিদ এবং প্রশিক্ষকদের প্রশিক্ষণ, ক্রীড়া সংক্রান্ত প্রশাসন, তৃণমূল স্তরে খেলাধুলায় অংশগ্রহণ এবং বড়বড় খেলা আয়োজনের ক্ষেত্রে তথ্যের আদানপ্রদান করা হবে । ফলস্বরূপ আমাদের ক্রীড়াবিদদের আন্তর্জাতিক ক্রীড়া প্রতিযোগিতায় সুবিধা হবে । এছাড়াও ভারত ও অস্ট্রেলিয়ার দ্বিপাক্ষিক সম্পর্ক শক্তিশালী হবে ।
অস্ট্রেলিয়ার ক্রীড়াক্ষেত্রও এই সমঝোতাপত্রের মাধ্যমে উপকৃত হবে ।
AC/CB /RAB
(
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ আন্তর্জাতিক যুব দিবসের শুভেচ্ছা জানিয়েছেন
নয়াদিল্লী, ১২ আগস্ট, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ আন্তর্জাতিক যুব দিবস উপলক্ষ্যে শুভেচ্ছা জানিয়েছেন। একগুচ্ছ ট্যুইট বার্তায় তিনি বলেছেন, ‘যেকোন রাষ্ট্রের সবথেকে বড় শক্তি এবং সম্পদ তার যুব সম্প্রদায়। ভারতের যুব সম্প্রদায়ের অসাধারণ উচ্চাকাঙ্খা এবং দক্ষতা রয়েছে। আমি নিশ্চিত যে প্রধানমন্ত্রী শ্রী নরেন্দ্র মোদীর নতুন ভারতের স্বপ্নকে বাস্তবায়িত করতে তারা তাদের উদ্যোগ বজায় রাখবে।’
কেন্দ্রীয় স্বরাষ্ট্র মন্ত্রী বলেছেন, ‘দক্ষ ও উৎসাহী যুবক সম্প্রদায় সুযোগ পেলে সর্বোকৃষ্ট ক্ষমতা প্রদর্শন করতে পারেন।’
শ্রী অমিত শাহ আরও বলেছেন, ‘প্রধানমন্ত্রী শ্রী নরেন্দ্র মোদীর সরকার আমাদের যুব সম্প্রদায়ের বিপুল সম্ভাবনাকে কাজে লাগাতে এ কারণে সচেতনভাবে স্কিল ইন্ডিয়া, স্টার্ট আপ ইন্ডিয়া, মেক ইন ইন্ডিয়া এবং নতুন শিক্ষানীতির মতো সিদ্ধান্ত গ্রহণ করেছে।’
(CG/CB/NS
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি ভারতীয় তাল শিল্পে জৈব সামগ্রী উৎপাদনের মাধ্যমে কর্মসংস্থানের সুযোগ বাড়ানোর উদ্যোগ নিয়েছে
নয়াদিল্লি, ১৭ জুন, ২০২০
খাদি ও গ্রামোদ্যোগ কমিশন  নীরা ও তালের গুড় উৎপাদনের জন্য এক অভিনব কর্মসূচি গ্রহণ করেছে। এই কর্মসূচি বাস্তবায়িত হলে ব্যাপক কর্মসংস্থানের সুযোগ সৃষ্টি হবে। নরম পানীয়ের বিকল্প হিসেবে নীরা উৎপাদনের পরিমাণ বাড়িয়ে আদিবাসী শ্রেণীর মানুষের মধ্যে কর্মসংস্থানের সুযোগ তৈরি করার পরিকল্পনা নেওয়া হয়েছে। ইতিমধ্যেই মহারাষ্ট্রের পালগড় জেলায় এ ধরনের একটি উদ্যোগ শুরু হয়েছে। উল্লেখ করা যেতে পারে, মহারাষ্ট্রে বিশেষ করে, পালগড় জেলায় ৫০ লক্ষেরও বেশি তাল গাছ রয়েছে।
কমিশনের পক্ষ থেকে স্থানীয় ২০০ জন মানুষকে তালের গুড় তৈরির জন্য ও নীরা প্রস্তুত করতে প্রয়োজনীয় সহায়ক সরঞ্জাম বিতরণ করা হয়েছে। এছাড়াও, এঁদেরকে প্রশিক্ষণ দেওয়া হয়েছে। সম্পূর্ণ জৈব পদ্ধতিতে উৎপাদিত নীরা ও তালগুড় প্রস্তুত করার জন্য স্থানীয় মানুষকে ১৫ হাজার টাকার সামগ্রী দেওয়া হয়েছে। এর ফলে, সেখানকার প্রায় ৪০০ জন মানুষের কর্মসংস্থান হয়েছে।
সূর্যোদয়ের আগে তাল গাছ থেকে নিষ্কাশিত তরল পদার্থ হল নীরা। ভারতের বহু রাজ্যে পুষ্টি সমৃদ্ধ স্বাস্থ্যকর পানীয় হিসেবে নীরা সেবন করা হয়। অবশ্য, প্রাতিষ্ঠানিক বিপণন পদ্ধতির অভাবের দরুণ এ ধরনের পানীয়ের ব্যাপক বিপণন সম্ভব হয়নি। ইতিমধ্যেই কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি তরল পানীয় নীরার বাণিজ্যিকীকরণের লক্ষ্যে মহারাষ্ট্রে প্রয়োজনীয় উদ্যোগ গ্রহণ করেছেন।
উল্লেখ করা যেতে পারে, সারা দেশে প্রায় ১০ কোটি তাল গাছ রয়েছে। তাই, তরল পানীয় নীরার যদি যথাযথ বিপণন করা সম্ভব হয় তাহলে ব্যাপক কর্মসংস্থানের পাশাপাশি উৎপাদকদের আর্থিক স্বচ্ছলতাও বাড়বে। বর্তমানে দেশে তালের গুড় ও নীরা থেকে ২০০ কোটি টাকার লেনদেন হয়। এই প্রেক্ষিতে কমিশন বাণিজ্যিকভাবে নীরা ও তালের গুড় উৎপাদনের জন্য একটি বিস্তারিত প্রকল্প প্রতিবেদন প্রস্তুত করেছে। প্রস্তাবে উৎপাদিত নরম পানীয় নীরা গ্রাহকদের কাছে পৌঁছে দেওয়ার পরিকল্পনা করা হয়েছে। কমিশনের চেয়ারম্যান শ্রী বিনয় সাক্সেনা বলেছেন, তরল পানীয় নীরা উৎপাদনের ব্যাপক সম্ভাবনা রয়েছে। সেইসঙ্গে, কর্মসংস্থানেরও সুযোগ তৈরি হয়েছে। প্রধানমন্ত্রী শ্রী নরেন্দ্র মোদী স্থানীয় পণ্যের ব্যবহার ও উৎপাদনের জন্য ‘ভোকাল ফর লোকাল’ কর্মসূচি গ্রহণের যে আহ্বান জানিয়েছেন, তার সঙ্গে সঙ্গতি রেখেই কমিশন এই উদ্যোগ গ্রহণ করেছে। শ্রী সাক্সেনা আরও জানান, তরল পানীয় নীরা বিশ্বের বিভিন্ন দেশে রপ্তানিরও সম্ভাবনা রয়েছে।
(CG/BD/DM
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ্ রাস্তার হকারদের সুবিধার্থে মোদী সরকার পরিচালিত ‘প্রধানমন্ত্রী স্বনিধি’ প্রকল্পের প্রশংসা করেছেন
নতুন দিল্লি, ০৯ সেপ্টেম্বর, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ্ রাস্তার হকারদের সুবিধার্থে মোদী সরকার পরিচালিত ‘প্রধানমন্ত্রী স্বনিধি’ প্রকল্পের প্রশংসা করেছেন। প্রধানমন্ত্রী শ্রী নরেন্দ্র মোদী আজ মধ্যপ্রদেশের রাস্তার হকারদের সঙ্গে ‘স্বনিধি সংবাদ’-এর অনুষ্ঠানে মত বিনিময় করেছেন। শ্রী শাহ্ এ দিন একাধিক ট্যুইট বার্তায় বলেছেন, ‘ভারতের উন্নয়ন প্রতিটি নাগরিকের বিকাশের উপর নির্ভশীল এবং প্রধানমন্ত্রী নরেন্দ্র মোদী সমাজের সকল শ্রেণীর মানুষের ক্ষমতায়নে প্রতিশ্রুতিবদ্ধ। রাস্তার হকারদের ক্ষমতায়নের লক্ষ্যে প্রধানমন্ত্রী স্বনিধি প্রকল্প শ্রী মোদীর দূরদর্শী দৃষ্টি এবং দরিদ্র মানুষের কল্যাণে তাঁর সংবেদনশীলতার ফল স্বরূপ’।
কেন্দ্রীয় স্বরাষ্ট্রমন্ত্রী আরও বলেছেন, ‘প্রধানমন্ত্রী স্বনিধি প্রকল্পটি কোভিড-১৯ এর এই দুঃসময়ে জীবন-জীবিকা নির্বাহের ক্ষেত্রে কোটি কোটি দরিদ্র মানুষের উপকারে এসেছে’। এই গুরুত্বপূর্ণ কল্যাণ প্রকল্পের জন্য প্রধানমন্ত্রী শ্রী নরেন্দ্র মোদীর প্রতি কৃতজ্ঞতা জানাতে গিয়ে শ্রী শাহ্ বলেছেন, ‘প্রধানমন্ত্রী স্বনিধি প্রকল্পটি ছোট ব্যবসায় আত্মনির্ভরতা এনে দিয়েছে এবং এক নতুন ভারত গঠনে গুরুত্বপূর্ণ ভূমিকা পালন করেছে’।
প্রধানমন্ত্রী কোভিড-১৯ এর জেরে রাস্তার হকারদের সহায়তার জন্য পয়লা জুন ‘প্রধানমন্ত্রী স্বনিধি’ প্রকল্প চালু করেছিলেন। এই প্রকল্পের মূল লক্ষ্যই হলো ৫০ লক্ষেরও বেশি রাস্তার হকারদের সুবিধা প্রদান করা। এই প্রকল্পের আওতায় রাস্তার হকাররা কাজের জন্য ১০,০০০ হাজার টাকা পর্যন্ত মূলধনী ঋণ গ্রহণ করতে পারবেন। এই ঋণ তারা ১ বছরের সময়সীমার মধ্যে কিস্তিতে পরিশোধ করতে পারবেন। সময়ের আগে বা সময় মতো এই ঋণ পরিশোধ করলে তারা বার্ষিক ৭ শতাংশ হারে সুদের ক্ষেত্রে ভর্তুকি পাবেন। এই ভর্তুকির অর্থ সরাসরি তাদের ব্যাঙ্ক অ্যাকাউন্টে জমা করে দেওয়া হবে। আগে থেকে ঋণ শোধ করলে তার জন্য কোনো জরিমানা আদায় করা হবে না। এই প্রকল্পে ডিজিটাল লেনদেনে বিশেষ উৎসাহ প্রদান করা হচ্ছে। এক্ষেত্রে তারা মাসিক উৎসাহ ভাতা হিসেবে ১০০ টাকা ফেরৎ পাবেন। এছাড়াও রাস্তার হকাররা সময় মতো দ্রুত ঋণ পরিশোধ করতে পারলে, ঋণের সীমা বাড়ানোর মতো সুবিধাও গ্রহণ করতে পারবেন। এতে তাদের আর্থিক দিক থেকে সুবিধা মিলবে এবং তাদের স্বপ্ন পূরণ হবে।
(CG/SS/SKD
কয়লামন্ত্রক
তৃতীয় পর্যায়ে বাণিজ্যিক কয়লা খনি নিলামের দ্বিতীয় ও তৃতীয় দিন
নয়াদিল্লি, ১১ ফেব্রুয়ারি, ২০২২
কয়লা খনি  আইন, ২০১৫’র ত্রয়োদশ পর্ব এবং খনি ও খনিজ উন্নয়ন ও নিয়ন্ত্রণ আইনের তৃতীয় পর্বে কয়লা মন্ত্রক গত বছরের ১২ই অক্টোবর থেকে কয়লা খনিগুলির বাণিজ্যিক নিলাম প্রক্রিয়া শুরু করে। ই-নিলাম প্রক্রিয়ার দ্বিতীয় ও তৃতীয় দিনে কয়লা খনি বিশেষ সংস্থান আইনের মাধ্যমে ৩টি এবং খনি ও খনিজ উন্নয়ন তথা নিয়ন্ত্রণ আইনের মাধ্যমে ২টি কয়লা খনির নিলাম চলছে।
এই ৫টি কয়লা খনির প্রত্যেকটিতেই সঞ্চিত কয়লার অনুসন্ধানের কাজ সম্পূর্ণ হয়েছে। খনিগুলির ভৌগোলিক এলাকায় মোট সঞ্চিত কয়লার পরিমাণ ৫২৮.০৫১ মিলিয়ন টন। দ্বিতীয় ও তৃতীয় দিনে ওডিশার ২টি এবং আসাম, মহারাষ্ট্র এবং অরুণাচল প্রদেশ থেকে ১টি করে কয়লা খনির বাণিজ্যিক নিলাম চলছে।
CG/BD/SB
(Visitor Counter : 96